रेसलिंग रिंग से कोसों दूर चल रहे जॉन सीना अब एक नई मुसीबत में फंस गए हैं। दरअसल, जॉन सीना उन चुनिंदा लोगों में शामिल थे, जिन्हें 2017 Ford GT कार खरीदने का मौका मिला था। सीना को ये कार करीब आधा मिलियन डॉलर में मिली थी, लेकिन जॉन ने अब ये कार बेच दी है। जिसके बाद Ford कंपनी ने जॉन सीना पर करीब 500 हजार डॉलर (करीब 3.5 करोड़ रुपए) का केस कर दिया है। इस बारे में कंपनी का कहना है कि जॉन सीना ने कंपनी की शर्तों का उल्लंघन किया है। कॉन्ट्रेक्ट के मुताबिक, जॉन को 2017 Ford GT कार का इस्तेमाल कम से कम 2 सालों तक करना था, लेकिन उन्होंने समय से पहले ही इस कार को बड़ी कीमत पर बेचकर कंपनी के कॉन्ट्रेक्ट को तोड़ा है। हालांकि बताया जा रहा है कि जॉन ने कार बेचते वक्त कंपनी को इस बारे में बता दिया था।